Voltaren inspuiting | Health24
Posted by: Al | 2011/12/20
Ek het so week terug ''n voltaren inspuiting gehad vir rugspasma. Die inspuiting was nie seer nie. Twee dae terug het ek agtergekom die plek waar ek ingespuit is raak seer en opgeswel. Dit raak al hoe erger. Moet ek bekommerd wees? Sal dit self weggaan, of hoekom maak die plek nou so? Ek het al baie voorheen voltaren inspuitings gehad en dis die eerste keer dat so iets gebeur.
Dit is moontlik dat 'n klein aartjie met die inspuiting beseer is en dat daar nou bloed binne in die spier opgegaar het. Indien jy bekommerd is, kan jy jou dokter konsulteer, om komplikasies soos infeksie uit te skakel. Indien daar geen infeksie teenwoordig is nie, sal die knop oor 'n week of twee verdwyn.